અમદાવાદઃ હાલ સ્કૂલ ફીને લઈ શાળા સંચાલકો અને વાલીઓ વચ્ચે વિવાદ ચાલી રહ્યો છે. તેમજ શાળા સંચાલકોની દાદાગીરી સામે વાલીઓ ઉગ્ર લડત આપી રહ્યા છે. હાલ નવું શૈક્ષણિક સત્ર પણ શરૂ થઈ રહ્યું હોવાથી સ્કૂલ્સ વાલીઓ પર ફી ભરવા માટે દબાણો કરી રહી છે. આજે ગાંધીનગરની ડીપીએસ સ્કૂલમાં પણ ફી મામલે વાલીઓ અને શાળા સંચાલકો વચ્ચે હોબાળો થયો હતો. શૈક્ષણિક સત્રના પહેલા જ દિવસે શાળા સંચાલકોએ ફી ન ભરનાર વિદ્યાર્થીઓને બસમાં બેસવા દીધી નહોતા. તેમજ વાલીઓને ચેકથી નહીં તો ઈસીએસ (ઈલેક્ટ્રિનિક ક્લિયરન્સ સર્વિસ)થી ફી ભરવા માટે દબાણ કરવામાં આવી રહ્યું છે. જેને પગલે વાલીઓએ પોલીસની મદદ લેવી પડી હતી.